Ալպիական և մերձալպյան մարգագետիններ – Հայաստանի ալպիական գոտին զբաղեցնում է երկրի տարածքի 30 %-ը՝ 833 000 հա {11}, որի գերակշիռ մասը՝ 629 000 հա {2} լեռնամարգագետնային հողեր են՝ մերձալպյան և ալպյան գոտիներում: Բնակլիմայական խիստ պայմանների պատճառով {3.} ալպիական լանդշաֆտներում բնական համակարգերը հեշտ խոցելի են և դժվար վերականգվող: Անասունների վաղ արածեցման հետևանքով արոտավայրերում բույսերը չեն հասցնում ծաղկել, կերաբույսերի գեներատիվ ըմձյուղներն ամբողջովին ուտվում են, սերմնաբույսերի քանակը նվազում է, գեներատիվ բազմացումը դադարում է: Բուսածածկից բացի որակազրկվում է նաև հողային ծածկույթը՝ ավելանում է չորայնությունը, քարքարոտությունը, կրկին հանգեցնելով բուսական անցանկալի փոփոխությունների: Այդ ամենից արոտավայրերում ակտիվանում է դեգրադացիան, որը հեղեղների ժամանակ ինտենսիվ լվացման է ենթարկվում բարձր թեքություններում {8.}: